દર્શનાએ સમાજના લોકો વિશે કટાક્ષ કરતા કહ્યું કે પરિસ્થિતિની વિરુદ્ધ સમાજ પીઠ પાછળ કેટલીક અસહનીય વાતો કરતો હતો, કોઈ કહેતા કે લગ્ન કરેલી યુવતી અને બે બાળકો ધરાવતી એક મહિલા આવા ગ્લેમર કેવી રીતે બતાવી રહી છે. લાઈફ સ્ટાઈલ વિશે આસપાસના લોકો કહેતા કે, પરિણીતા થઈને આ કેવા કપડા પહેરીને ફરે છે. આવા અસહનીય શબ્દોના પ્રહારો બાદ પણ તેણે પોતાનો આત્મવિશ્વાસ જીવંત રાખ્યો અને કોઈની વાત પર ધ્યાન ન આપતા તે પોતાના લક્ષ્ય તરફ આગળ વધતી ગયી. મોડલિંગની દુનિયામાં કાસ્ટિંગ કાઉચની ઘટનાઓ બનતી હોય છે. દર્શનાએ જણાવ્યું કે મારી સામે એવી શરતો પણ રાખવામાં આવી હતી કે તમે ઓછા સમયમાં મોડલિંગના શિખર પર પહોંચી શકો છો, પણ તે માટે હું ક્યારેય તૈયાર ના થઈ. મહેનત અને આત્મવિશ્વાસ સાથે આગળ વધીને અહિંયા સુધી પહોંચી છું.